
PROGRAM RADA VLADE FEDERACIJE
BOSNE I HERCEGOVINE
2023–2026.

Federalno ministarstvo kulture i sporta

[bookmark: _GoBack]Najvažniji strateški ciljevi Federalnog ministarstva kulture i sporta u mandatnom razdoblju 2023–2026. godine odnosit će se na: modernizaciju komunikacije sa zainteresiranima kroz oblasti za koje je Ministarstvo nadležno; osiguranje kreiranja normativnih, organizacijskih, financijskih i drugih uvjeta za osnaživanje kulturnog stvaralaštva; jačanje kapaciteta u oblasti kulture, kulturno-povijesnog nasljeđa, sporta i mladih; pružanje potpore razvoju promoviranja kulture, kulturne raznolikosti i kulturnih identiteta u Federaciji Bosne i Hercegovine; kreiranje uvjeta za razvoj i bavljenje športom kao životnog stila dostupnog svima; osnaživanje profesionalnog sporta; kreiranje uvjeta za dosezanje vrhunskih Sportskih rezultata, kreiranje uvjeta za razvoj nakladničke, kinematografske, glazbene, likovne, scenske i knjižničarske djelatnosti u FBiH; kreiranje uvjeta za očuvanje nacionalnih spomenika u FBiH i kreiranje uvjeta i politike za osnaživanje položaja mladih kroz poticanje sustavnih aktivnosti kojima će se utjecati na uključenost mladih u sve sfere društvenog života. U oblasti kulturno-povijesnog nasljeđa i kulture, prioriteti će biti usmjereni na: unaprjeđenje kulturnog i umjetničkog stvaralaštva u Federaciji Bosne i Hercegovine; potporu institucijama kulture značajnih za FBiH; potporu zaštiti kulturnog nasljeđa; potporu nacionalnim kulturnim društvima; potporu za razvoj poduzetništva kreativnog sektora. Na putu EU integracija Federalno ministarstvo kulture i športa mora jasno slijediti EU standarde, programe i projekte. Kulturna raznolikost i njegovanje te raznolikosti kroz različite programe i projekte moraju biti osnaženi kroz suradnju s UNESCO i ostalim UN agencijama, a napose kroz nedavno uspostavljeni novi desk-program „Kreativna Europa" putem kojega će bh. djelatnici kulture i medija biti u korak s EU. Posebnu pozornost treba posvetiti ustanovama kulture svih naroda u Federaciji. Veoma je važno napraviti popis postojećih ustanova kulture, udruga koje se bave kulturom i značajnih kulturnih manifestacija, te napraviti njihovu kategorizaciju. Da bi se oblast kulture uredila nužno je kreirati Strategiju kulturne politike u FBiH kao i odgovarajuće zakonske i podzakonske akte o kulturnim djelatnostima, o zaštiti i uporabi kulturno-povijesnog i prirodnog nasljeđa svih naroda u FBiH. Najvažnija strateška opredjeljenja za unaprjeđenje športa u okviru nadležnosti i kapaciteta Ministarstva realizirat će se kroz sljedeće programe: Kreiranje uvjeta za razvoj i bavljenje športom kao čimbenika ljudskog razvoja dostupnog svim građanima u Federaciji BiH; Poboljšanje uvjeta za postizanje vrhunskih športskih rezultata; Materijalno stimuliranje sportaša s ciljem ostvarivanja vrhunskih rezultata kroz 28 nagrađivanje sukladno Uredbi o određivanju kriterija za dodjeljivanje nagrada sportašima, športskim radnicima i športskim udrugama iz Federacije BiH za ostvarene vrhunske športske rezultate na međunarodnim natjecanjima; Kontinuitet stvaranja uvjeta za izgradnju i rekonstrukciju postojećih športskih objekata kroz kapitalne grantove i tekući Transfer za šport; Sustavna potpora športskim savezima registriranim na razini BiH i FBiH; Kreiranje uvjeta za potporu i afirmaciju športa osoba s invaliditetom; Sudjelovanje u programu EU4Youth - Europski tjedan športa izvan granica za zemlje Zapadnog Balkana. Govoreći o športu treba imati u vidu potporu savezima i profesionalnim Sportskim klubovima, nagrade za sportaše, kao i izgradnju infrastrukture sukladno realnim potrebama, a s ciljem međunarodne konkurentnosti. Potrebno je kreirati programe potpore kolektivima i pojedincima za sudjelovanje na međunarodnim športskim natjecanjima. Poseban aspekt skrbi o sportašima mora biti program nagrađivanja i investiranja u mlade, nadarene i perspektivne sportaše i sportašice. Prioritetni ciljevi u oblasti zaštite spomenika u mandatnom periodu su: Kreirati uvjete za očuvanje, zaštitu i prezentaciju kulturno-povijesnog i graditeljskog nasljeđa Federacije BiH; Osigurati stručnu procjenu i potporu sufinanciranju programa i projekata zaštite graditeljskog i kulturnog nasljeđa kroz obavljanje stručnog nadzora nad projektima koji su dobili potporu iz Transfera za obnovu kulturnog i graditeljskog naslijeđa; Osnažiti manifestaciju „Dani europskog nasljeđa”; Potpora realizaciji (Menadžment) Planova upravljanja za UNESCO lokalitete u Federaciji BiH; Potpora sudjelovanju Bosne i Hercegovine na Venecijanskom bijenalu; Potpora izgradnji Autocesta kroz Federaciju BiH i Čuvanje i digitalizacija arhivske građe koja se čuva u Zavodu za zaštitu spomenika. I konačno, govoreći o mladima, Ministarstvo će posebnu pozornost posvetiti unaprjeđenju položaja mladih u Federaciji BiH i njihovoj većoj uključenosti u procese odlučivanja. Mlade treba osnažiti kroz kulturu i šport dajući im različite programske mogućnosti za samorealizaciju. Prioritet u radu je kreiranje i provedba Strategije za mlade u Federaciji BiH kao ključnog dokumenta institucija FBiH s programskim pristupom djelovanja prema mladima. Federalno ministarstvo kulture i športa će raditi na formiranju baza podataka svih aktivnosti Vlade FBiH i njenih institucija, koji se odnose na mlade i o tome na adekvatan način informirati mlade. Provodit će se aktivnosti značajnijeg uključivanja mladih u procese odlučivanja, a kroz suradnju s Vijećem mladih Federacije BiH i pokretanje aktivnosti za formiranje Savjeta za mlade FBiH. Uspostavljanjem Savjeta za mlade FBiH, bit će osigurano praćenje, usmjeravanje i unaprjeđenje programa koji su u interesu mladih. Realizirat će se aktivnost vrjednovanja rada s mladima i nastaviti proces edukacije i certificiranja službenika za mlade na teritoriji Federacije BiH. Financijskom potporom projektima omladinskih organizacija i organizacija koje se bave pitanjima mladih, Federalno ministarstvo kulture i športa će raditi na osnaživanju omladinskih organizacija i njihovog aktivizma te podizati svijest i standarde u pitanjima značajnima za mlade. Ministarstvo će u punom kapacitetu pokrenuti rad Jedinice za internu reviziju.

